"Boom Clap" הוא בלדת אלקטרופופ וסינת'פופ שתוארה כ"מיועדת לרדיו", שנכתבה על ידי צ'ארלי XCX, פרדריק ברגר, פטריק ברגר וסטיבן גרסלונד. השיר נכתב בהתחלה במהלך מפגשי כתיבה לאלבום האולפן הראשון של XCX, "True Romance", ולאחר מכן הוצע לזמרת והשחקנית הילרי דאף עבור אלבומה החדש.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-320 מיליון השמעות.
וידאו קליפ.
הווידאו קליפ הנלווה והרשמי ל-"Boom Clap", בבימויו של סינג ג'יי לי, צולם באמסטרדם והוקרן בבכורה עולמית ב-2 ביוני 2014. הקליפ כולל קטעים קצרים מתוך "אשמת הכוכבים", בהשראתו נוצר, כמו גם עטיפות וכרזות נלוות שעוצבו בהשראת הסרט גם כן. קליפ אלטרנטיבי לשיר, צולם בטוקיו והוקרן בבכורה עולמית ב-29 באוקטובר 2014.
נכון לאוקטובר 2021, מונה הצפיות של הקליפ עומד על למעלה מ-400 מיליון צפיות.
זכויות להט&quot;ב בטוקלאו
לסביות, הומואים, טרנסג'נדרים וביסקסואלים (להט"ב) בטוקלאו מתמודדים עם אתגרים משפטיים שאינם נתקלים בהם תושבים הטרוסקסואלים. פעילות הומוסקסואלית הן של גברים והן של נשים חוקית בטוקלאו, אך זוגות חד-מיניים ומשקי בית בראשות זוגות חד-מיניים אינם זכאים לאותה הכרה משפטית הזמינה לזוגות נשואים הטרוסקסואלים.
היסטוריה.
בטוקלאו, בדומה לסמואה, איי קוק, ניו זילנד, ניואה ומדינות פולינזיות אחרות, ישנה אוכלוסייה המזוהה במגדר שלישי באופן מסורתי-תרבותי. אנשים אלו ידועים בשם "פינאפינאאיינה" המוגדרים בתור זכרים בלידה אך מתלבשים, מתנהגים ונראים כנקבה. אנשים החיים כתפקיד מגדרי זה התקבלו באופן מסורתי על ידי החברה הטוקלאואנית.
מעמד בחוק.
פעילות הומוסקסואלית בהסכמה חוקית בטוקלאו מאז 2003 על פי חוקי "הפשעים, ההליכים והראיות 2003". לפני כן, פעילות הומוסקסואלית בין גברים הייתה פלילית לפי הסעיפים 170 ו-171 של "חוק ניואה 1966", כפי שהורחבו לטוקלאו על ידי "תקנות הפשעים של איי טוקלאו 1975". הומוסקסואליות נשית הייתה חוקית מאז ומעולם.
הכרה בזוגיות חד מינית.
איחודים או נישואים חד מיניים אינם מוכרים בטוקלאו למרות היותה מושבה של ניו זילנד אשר מכירה באיחוד אזרחי בין זוגות חד מיניים מאז 2004 ובנישואים מאז 2013. החוק בטוקלאו אינו אוסר במפורש על הכרה בנישואים חד מיניים, אך בדרך כלל מניח שהזוג הוא הטרוסקסואלי. חוקת טוקלאו קובעת כי: "המשפחה היא הבסיס של האומה, והגישה החיובית שבה אנו משתמשים לגידול משפחותינו תהיה הבסיס לקבלת החלטות לאומיות".
תנאי מחיה.
בדומה לשאר פולינזיה, גילויי חיבה פתוחים בין בני זוג ללא קשר לנטייתם המינית עלולים להיות לא מקובלים על ידי החברה בשטחי קבוצת האיים.
Be the One
Be the One הוא שיר של הזמרת-יוצרת האנגלייה דואה ליפה, מתוך אלבום הבכורה שלה, "Dua Lipa" (2017). השיר נכתב על ידי לוסי טיילור, ג'ק טרנט ודיגיטל פארם אנימלס, כשהאחרון מבין השלושה גם הפיק אותו. הם כתבו את זה על מערכת יחסים שטיילור הייתה בה ונתנו את השיר לליפה, שבמקור לא רצתה להקליט אותו.
השיר הופץ דרך דואה לימיטד להורדה דיגיטלית וסטרימינג ב-30 באוקטובר 2015. "Be the One" זכה לתשומת לב מוגבלת באותה התקופה מכיוון, אך בהמשך הפך ללהיט רדום.
רקע וכתיבה.
"Be the One" נכתב על ידי לוסי טיילור, דיגיטל פארם אנימלס וג'ק טרנט. הם כתבו את זה על התקשורת השגויה במערכת היחסים שבה הייתה טיילור באותה התקופה. טיילור השמיעה לליפה את השיר והציעה לה להקליט אותו, לפני שליפה תוציא מוזיקה כלשהי. מבחינה מוזיקלית, "Be the One" הוא שיר פופ, יורופופ וסינת'פופ.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-460 מיליון השמעות.
וידאו קליפ.
את הקליפ של "Be the One" ביימה ניקול נודלנד, שהייתה גם במאית הקליפ של "New Love". בעקבות צילומי הקליפ של "Love New" בלוס אנג'לס, ליפה החליטה לנסות ליצור אותו מחדש עם הקליפ של "Be the One". היא הצהירה בהמשך, שאת הקליפ צילמו במקומות שהיא אהבה להסתובב בהם.
נכון לאוקטובר 2021, מונה הצפיות של הקליפ עומד על למעלה מ-525 מיליון צפיות.
זכויות להט&quot;ב בנאורו
לסביות, הומואים, טרנסג'נדרים וביסקסואלים (להט"ב) בנאורו מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית חוקית בשטחי המדינה מאז מאי 2016, אם כי משקי בית בראשות זוגות חד-מיניים אינם זכאים לאותן הכרות משפטיות הזמינות לזוגות נשואים הטרוסקסואלים.
"The Human Truth Foundation" (קרן האמת האנושית) רשמה את נאורו בדירוגה עבור מעמד זכויות להט"ב במדינות העולם בשנת 2017 במיקום ה-87. מיקומה היה דומה למדינות אחרות באוקיינוס השקט, בהן: פלאו (86), איי מרשל (88) ומיקרונזיה (90).
בשנת 2011, נאורו חתמה באו"ם על "ההצהרה המשותפת על הפסקת מעשי אלימות והפרות זכויות אדם נלוות בהתבסס על נטייה מינית וזהות מגדרית", המגנה אלימות ואפליה נגד להט"ב.
מעמד בחוק.
פעילות הומוסקסואלית הופללה בנאורו בשנת 1921 כאשר האי אימץ את הקוד הפלילי של קווינסלנד (חוק הקוד הפלילי 1899), אשר נשמר לאחר עצמאות נאורו ב-1968.
בינואר 2011, מתיאו בטסיואה, שר הבריאות, המשפטים והספורט, הצהיר כי העברת אי-הפללה של פעילות הומוסקסואלית בין מבוגרים בהסכמה נמצאת תחת "שיקול פעיל". באוקטובר 2011, ממשלת נאורו התחייבה לבטל את הפללתה של פעילות הומוסקסואלית בשטח המדינה. לפי מחלקת המדינה של ארצות הברית בשנת 2012, לא היו דיווחים על העמדה לדין שהופנו כלפי תושבי להט"ב בנאורו על רקע החוק.
במאי 2016, הפרלמנט של נאורו העביר את "חוק הפשעים 2016" אשר ביטל את החוק הפלילי משנת 1899 והתיר בחוק פעילות הומוסקסואלית בין מבוגרים בהסכמה.
הגנה מפני אפליה.
חוקי נאורו נגד אפליה אינם מזכירים נטייה מינית או זהות מגדרית כקטגוריות מכוסות בתעסוקה, אספקת סחורות ושירותים, פשעי שנאה או דברי שטנה.
עם זאת, חוק קוד המנהיגות 2016, שהתקבל ביוני 2016, קובע כי חל איסור על "מנהיג" (משרד הנשיא, יו"ר וסגן יו"ר הפרלמנט, שר הקבינט, חבר פרלמנט, קציני משפט, שגרירים, נציבי בחירות, נציב המשטרה, שופט ראשי וכו'),"להפלות בין אנשים המשתתפים בממשלה או המבקשים להשתתף בה בשל גילם, גזע, מוצא אתני, מגדר, מוגבלות, נטייה מינית, אמונות דתיות, מקום מוצא או אמונות או דעות פוליטיות".תיקון לחוק ההפרעות הנפשיות משנת 2016 קובע כי "אין לראות באדם עם הפרעה נפשית רק מסיבות שהאדם זה מביע או מציג או מסרב או לא מצליח להביע, או הביע או שסירב או לא הביע העדפה מינית מסוימת או נטייה מינית".
השמורה הביוספרית אל ויסקאינו
השמורה הביוספרית אל ויסקאינו (בספרדית: Reserva de la biosfera El Vizcaíno) היא שמורה ביוספרית שהוקמה ב-1988 ושוכנת במועצה אזורית בצפון-מערב מדינת באחה קליפורניה הדרומית במקסיקו. השמורה ממוקמת במרכז חצי האי באחה קליפורניה בין האוקיינוס השקט למפרץ קליפורניה. היא משתרעת על שטח אדמה של 24,931 קילומטרים רבועים. זהו מקלט חיות הבר הגדול ביותר במקסיקו וגובל בקצה הצפוני של שמורת החי והצומח "ואיה דה לוס סיריוס" (Valle de los Cirios).
ב-1993 הוכרז חלק מהשמורה אתר מורשת עולמית של אונסק"ו. אתר המורשת משתרע על שטח של 3,696.31 קילומטרים רבועים וכולל את שתי הלגונות: "לגונה אוחו דה לייברה" (Laguna Ojo de Liebre) ו"לגונה סן איגנסיו" (Laguna San Ignacio) וסביבתן. הן הוגדרו אתר מורשת עולמית בשל היותן האזור בו חורפים יונקים ימיים כדוגמת לווייתן אפור, פוקת המפרץ, אריה ים קליפורני, פיל ים צפוני והלווייתן הכחול. הלגונות הן גם משכן של ארבעה מינים של צבי ים בסכנת הכחדה.
היסטוריה.
קבוצות ילידים אכלסו לראשונה את האזור הזה לפני יותר מאחד עשר אלף שנים. ייתכן שהם היו ציידים-לקטים נוודים שהגיעו יבשתית מהצפון, מיבשת אמריקה הצפונית, או שהם היו קבוצות בעלות יכולת ימית שהשתמשו בסירות כדי לעקוב אחר קו החוף. יורשיהם עם שחר התקופה ההיסטורית, היו קבוצה אתנית של ה, ציידים-לקטים שניצלו את משאבי הטבע של החוף, המישורים הפנימיים ורכס ההרים של ה. מטיילים באזור הררי זה עדיין יכולים לראות את אמנות המערות של הילידים. מגלי ארצות ספרדים הגיעו לאזור במאה ה-16. חואן רודריגס קבריו היה החוקר הראשון שניווט לאורך החוף, ואילו חקר את השטח של השמורה הביוספרית של ימינו ב-1596 מטעם , המשנה למלך של ספרד החדשה. מדרום-מזרח לאל ויסקאינו הקימו הישועים את מיסיון סן איגנסיו דה קדאקאמאן, המהווה את גרעין העיירה הנוכחית סן איגנסיו.
נכון לתחילת המאה ה-21 מתגוררים בתחומי השמורה כ-45,000 תושבים. מרכזי האוכלוסייה החשובים ביותר בתוך השמורה הם סנטה רוסליה (Santa Rosalía) וגררו נגרו (Guerrero Negro). האחרונה מפורסמת בשל השטחים הנרחבים של בריכות אידוי למלח שבמשך 150 שנים היו עמוד התווך של הכלכלה של אחד האזורים המבודדים ביותר במקסיקו. פעילויות כלכליות חשובות נוספות הן דיג ותיירות. העונה הבוערת של התיירים באזור היא בחודשים שבהם הלווייתן האפור מגיע ממימי הקוטב הצפוני לחופי השמורה על מנת להתרבות.
תיאור.
השמורה הביוספרית אל ויסקאינו משתרעת על שטח של 24,931 קילומטרים רבועים במועצה אזורית בצפון-מערב באחה קליפורניה הדרומית. גבולות השמורה הם: מצפון קו האורך 28º צפון, ממזרח מפרץ קליפורניה, מדרום קו האורך '30 26º צפון, וממערב האוקיינוס השקט. הגישה לאזור אפשרית דרך כביש מספר 1 החוצה את חצי האי באחה קליפורניה מצפון לדרום (Carretera Transpeninsular número 1).